CELEX: 32012R1097
Language: lt
Date: 2012-11-23 00:00:00
Title: 2012 m. lapkričio 23 d. Komisijos įgyvendinimo reglamentas (ES) Nr. 1097/2012, kuriuo dėl tam tikrų šalutinių gyvūninių produktų ir jų gaminių siuntimo iš vienos valstybės narės į kitą iš dalies keičiamas Reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą Tekstas svarbus EEE

24.11.2012   
            
            
               LT
            
            
               Europos Sąjungos oficialusis leidinys
            
            
               L 326/3
            
         KOMISIJOS ĮGYVENDINIMO REGLAMENTAS (ES) Nr. 1097/2012
   2012 m. lapkričio 23 d.
   kuriuo dėl tam tikrų šalutinių gyvūninių produktų ir jų gaminių siuntimo iš vienos valstybės narės į kitą iš dalies keičiamas Reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (1), ypač į jo 21 straipsnio 5 dalies a punktą, 23 straipsnio 3 dalį ir 48 straipsnio 2 dalį,
   kadangi:
   
               (1)
            
            
               Reglamente (EB) Nr. 1069/2009 nustatytos šalutiniams gyvūniniams produktams ir jų gaminiams taikomos visuomenės ir gyvūnų sveikatos taisyklės siekiant išvengti šių produktų keliamo pavojaus visuomenės ir gyvūnų sveikatai arba jį sumažinti iki minimumo. Jame taip pat nustatytos šalutinių gyvūninių produktų ir jų gaminių pateikimo rinkai taisyklės;
            
         
               (2)
            
            
               2011 m. vasario 25 d. Komisijos reglamente (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (2), nustatytos Reglamento (EB) Nr. 1069/2009 įgyvendinimo taisyklės, įskaitant ekonominės veiklos vykdytojų registracijos taisykles, prekybos dokumentų, pridedamų prie šalutinių gyvūninių produktų ir jų gaminių, kuriais prekiaujama tarp valstybių narių, siuntų, turinį ir pranešimo formos, kurią pagal Reglamento (EB) Nr. 1069/2009 48 straipsnio 1 dalį būtina pateikti dėl tam tikrų šalutinių gyvūninių produktų ir jų gaminių, išdėstymą;
            
         
               (3)
            
            
               pagal Reglamentą (EB) Nr. 1069/2009 ekonominės veiklos vykdytojai užtikrina, kad šalutiniai gyvūniniai produktai ir jų gaminiai būtų atsekami visais surinkimo, gamybos, naudojimo ir šalinimo grandinės etapais, siekiant išvengti bereikalingų vidaus rinkos sutrikimų dėl įvykių, susijusių su faktiniu ar galimu pavojumi visuomenės ar gyvūnų sveikatai;
            
         
               (4)
            
            
               ekonominės veiklos vykdytojai privalo užtikrinti, kad veikla, kuriai taikomi šalutinius gyvūninius produktus reglamentuojantys teisės aktai, būtų registruota arba patvirtinta. Tačiau tvarkant mažus kiekius 2 ir 3 kategorijų medžiagų, kilusių iš vietovių, kuriose nepranešta apie žmonėms ar gyvūnams užkrečiamos ligos atvejus, gali kilti nedidelis pavojus. Todėl valstybėms narėms turėtų būti leidžiama leisti vykdyti tam tikrą veiklą be registracijos, kaip nurodyta Reglamento (EB) Nr. 1069/2009 23 straipsnyje. Tokia nukrypti leidžianti nuostata privalo būti taikoma tik veiklai, susijusiai su tiesioginiu produktų tiekimu regiono ribose galutiniam naudotojui, vietos rinkai ar vietos mažmeninėms įmonėms;
            
         
               (5)
            
            
               prie kiekvienos šalutinių gyvūninių produktų ir jų gaminių, skirtų prekybai tarp valstybių narių, siuntos turi būti pridedamas prekybos dokumentas. Tačiau, siekiant užtikrinti, kad šiame dokumente būtų pateikta visa būtina informacija dėl susijusios medžiagos saugaus tvarkymo, apdorojimo ir numatomos paskirties ar šalinimo, būtina iš dalies pakeisti ir išplėsti prekybos dokumentui taikomus reikalavimus;
            
         
               (6)
            
            
               ekonominės veiklos vykdytojai prekybos dokumente privalo nurodyti konkrečią informaciją apie siuntą, visų pirma šalutinių gyvūninių produktų ar jų gaminių kategoriją, prekės pobūdį ir apdorojimo būdą. Pagal Reglamento (ES) Nr. 142/2011 3 straipsnį prekybos dokumento nereikia išduoti siunčiant šalutinių gyvūninių produktų gaminius, kurie deklaruoti kaip galutinis gamybos grandinės taškas. Taip pat galima pašalinti nuorodą į perdirbimo standartus Europos Parlamento ir Tarybos reglamente (EB) Nr. 853/2004 (3). Todėl Reglamento (ES) Nr. 142/2011 VIII priedas turėtų būti iš dalies pakeistas;
            
         
               (7)
            
            
               paskirties vietos valstybės narės kompetentinga institucija, gavusi ekonominės veiklos vykdytojo paraišką, turi iš anksto suteikti leidimą tam tikriems Reglamento (EB) Nr. 1069/2009 48 straipsnio 1 dalyje minimiems šalutiniams gyvūniniams produktams ir jų gaminiams. Reglamento (ES) Nr. 142/2011 XVI priede pateikiama standartinė leidimo išsiųsti šalutinius gyvūninius produktus ir jų gaminius į kitą valstybę narę forma. Tą formą reikėtų iš dalies pakeisti, įtraukiant informaciją apie leidimų galiojimo pabaigos datą, siuntos tūrį arba masę, siuntėjo pavadinimą (arba vardą ir pavardę) ir adresą, šalutinių gyvūninių produktų kilmę ir siuntos paskirties vietą. Todėl Reglamento (ES) Nr. 142/2011 XVI priedas turėtų būti iš dalies pakeistas;
            
         
               (8)
            
            
               todėl Reglamentas (ES) Nr. 142/2011 turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 142/2011 iš dalies keičiamas taip:
   
               (1)
            
            
               20 straipsnio 4 dalies c punktas pakeičiamas taip:
               
                           „c)
                        
                        
                           ūkio subjektus, vežančius sausą neapdorotą vilną ir plaukus, jeigu jie sandariai supakuoti ir yra siunčiami tiesiogiai į gamyklą, gaminančią šalutinių gyvūninių produktų gaminius, skirtus naudoti už pašarų grandinės ribų, arba į gamyklą, atliekančią tarpines operacijas sąlygomis, kuriomis išvengiama patogenų plitimo;
                        
                     
                           d)
                        
                        
                           ūkio subjektus, naudojančius mažus kiekius 2 ir 3 kategorijų medžiagų, minimų Reglamento (EB) Nr. 1069/2009 9 ir 10 straipsniuose, ar jų gaminių tiesiogiai tiekiant produktus galutiniam naudotojui, vietos rinkai ar vietos mažmeninėms įmonėms, jeigu kompetentinga institucija nelaiko tokios veiklos keliančia jokios rimtos užkrečiamos žmonėms ar gyvūnams ligos plitimo pavojų; šis punktas netaikomas tais atvejais, kai tos medžiagos naudojamos ūkinių gyvūnų, išskyrus kailinius, pašarui gaminti.“
                        
                     
         
               (2)
            
            
               VIII ir XVI priedai iš dalies keičiami pagal šio reglamento priedo tekstą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 300, 2009 11 14, p. 1.
   
      (2)  OL L 54, 2011 2 26, p. 1.
   
      (3)  OL L 139, 2004 4 30, p. 55.
   
      PRIEDAS
      Reglamento (ES) Nr. 142/2011 priedai iš dalies keičiami taip:
      
                  1.
               
               
                  VIII priedo III skyriuje pateiktas prekybos dokumento pavyzdys pakeičiamas taip:
                  „Prekybos dokumentas
                  
                  Šalutiniams gyvūniniams produktams ir jų gaminiams, neskirtiems vartoti žmonėms, vežti Europos Sąjungoje pagal Reglamentą (EB) Nr. 1069/2009
                  
                     
                  
                     
               
            
                  2.
               
               
                  XVI priedo III skyriaus 10 skirsnis pakeičiamas taip:
                  „10   skirsnis
                  
                  
                     Standartinė tam tikrų Sąjungos vidaus prekybos leidimų paraiškų forma
                  
                  Ūkio subjektai paskirties vietos valstybės narės kompetentingai institucijai pateikia paraišką suteikti leidimą išsiųsti šalutinius gyvūninius produktus ir jų gaminius, nurodytus Reglamento (EB) Nr. 1069/2009 48 straipsnio 1 dalyje, laikydamiesi šios formos: